Pedagogia

La pedagogia és el conjunt de sabers sobre l'educació. És una disciplina acadèmica alhora que una activitat social i/o professional que abasta un ventall important de tasques relacionades amb l'acte d'educar, des de l'ensenyament formal a l'orientació laboral, la formació a l'empresa, el suport pedagògic a famílies, l'assessorament en projectes educatius, etc.

El Diccionari de la llengua catalana de l'Institut d’Estudis Catalans defineix la pedagogia com la ciència que té per objecte l'estudi de l'educació.

Etimologia 
Pedagogia ve del grec, paidagogos (παιδαγωγία), que era l'esclau que acompanyava els nens a l'escola. La paraula paida o paidos es refereix a nois, aquest és el motiu pel qual alguns distingeixen entre "Pedagogia" (ensenyar a nois) i andragogia (ensenyar a adults). La paraula llatina per a referir-se a la pedagogia, educació, és molt més utilitzada i, sovint, ambdues s'utilitzen de manera indiferent.

Història de la pedagogia 
La pedagogia existeix des que l'educació va passar a ser considerada un assumpte social i no sols familiar. Per això els primers escrits teòrics apareixen a Grècia, a les polis democràtiques on l'ensenyament facilitava l'accés a la política. Roma va heretar aquesta preocupació.

A l'edat mitjana, l'educació estava molt lligada a l'Església ja que l'única educació que es considerava de profit era la religiosa que permetia assolir la salvació. A més a més, la cultura estava als monestirs i després a les universitats, dominades pels teòlegs. El Renaixement, amb el seu afany de recuperació dels clàssics i l'ànsia de saber i de tenir cultura, va donar un nou impuls a la pedagogia. Amb la Il·lustració es va lligar definitivament a la idea de progrés, ja que sense educació un poble no pot avançar (d'aquí les campanyes d'alfabetització).

La pedagogia en l'actualitat 
Actualment, la Pedagogia ha evolucionat molt des del seu origen etimològic. Avui en dia, la Pedagogia no és la ciència que s'ocupa de les tècniques de l'ensenyament, això és tasca d'una altra ciència pedagògica anomenada Didàctica. La Pedagogia és un conjunt de sabers que s'ocupen de l'educació com un fenomen típicament social i específicament humà. És, per tant, una ciència de caràcter psicosocial que té per objecte l'estudi de l'educació amb la finalitat de conèixer-la i perfeccionar-la. També és una ciència de caràcter normatiu perquè no es dedica a descriure el fenomen educacional sinó a establir les pautes o normes que hem de seguir per a dur a bon terme aquest fenomen.

Pedagogia també es refereix al correcte ús d'estratègies d'ensenyament (vegeu teoria instruccional). Per exemple, el brasiler Paulo Freire, un dels educadors més significatius del , es refereix al seu mètode d'ensenyament per a adults com "pedagogia crítica".

L'Escola Catalana de Pedagogia va tenir el seu màxim ressò als anys 30 del , en l'època de la República.

La pedagogia és la ciència que s'ocupa de l'educació i l'ensenyament. Actualment pren conceptes i principis d'altres disciplines com la sociologia, la psicologia, la filosofia o l'antropologia entre d'altres.

Pedagogs famosos 
 Paulo Freire
 Erasme
 Célestin Freinet
 Comenius
 Joan Bardina i Castarà
 Maria Montessori
 Jean Piaget
 John Dewey
 Rosa Sensat
 Francesc Ferrer i Guàrdia
 Adolphe Ferrière
 Victorino de Feltre
 Pierre Bovet
 Giuseppe Lombardo-Radice
 Alexander Neill
 John Haden Badley
 Johann Bernhard Basedow
 Johann Friedrich Herbart
 Joan Puig i Elias
 Cecil Reddie
 Pere Roselló i Blanch
 Ramon Ruiz Amado
 Edward Lee Thorndike
 Carleton Wolsey Washburne
 Olga Cossettini
 Juan Pablo Bonet
 Roger Cousinet
 Jean-Joseph Jacotot
 Nadejda Krúpskaia
 Joseph Lancaster
 Georg Kerschensteiner
 Lourenço Filho
 Lorenzo Luzuriaga Medina
 Anton Makarenko
 Andrés Manjón
 Paul Oestreich
 Helen Parkhurst
 Pascual Pérez Gascón
 Peter Petersen
 Wolfgang Ratke
 Eduard Spranger
 Francesco Tonucci
 Lorenzo Milani
 Marta Mata
 Rudolf Steiner

Vegeu també 
 Docent
 Mestre d'escola o mestra d'escola
 Professor o professora

Enllaços externs 

 Revista catalana de pedagogia 
 Societat Catalana de Pedagogia